Kringlukastarinn Guðni Valur Guðnason komst ekki áfram í úrslit á Ólympíuleikunum í Tókýó í nótt. Það með eru allir íslensku keppendurnir fallnir úr leik.
Guðni Valur var í seinni kasthópnum í undanrásum. Fyrri tvö köst hans voru ógild. Það þriðja var svo langt frá því að vera nógu langt til að ná í úrslit og Guðni Valur steig út úr hringnum og ógilti þar með kastið. Ekkert kast var því gilt og Guðni úr leik.
Þar með hafa öll fjögur sem tóku þátt á leikunum fyrir Íslands hönd lokið keppni. Guðni segist þó ganga hnarreistur frá keppninni.
Sagði Guðni Valur eftir keppni í nótt. Serbinn Novak Djokovic, efsti maður heimslistans í tennis, féll úr leik í undanúrslitum í einliðaleik karla á Ólympíuleikunum í dag. Hann tapaði fyrir Þjóðverjanum Alexander Zverev 2-1, eftir að hafa unnið fyrsta settið. Djokovic nær því ekki gullnu alslemmunni í ár, sem er sigur á öllum risamótunum fjórum og Ólympíuleikunum. Zverev hefur aldrei unnið risamót eða á Ólympíuleikum. Hann mætir Rússanum Karen Kachanov í úrslitaleiknum á morgun.
Karlalið Breiðabliks í fótbolta er komið í þriðju umferð Sambandsdeildar Evrópu eftir 2-1 sigur á Austria Vín í gærkvöld í seinni leik liðanna. Þá féllu Valur og FH úr leik í sömu keppni. Valur tapaði 3-0 fyrir Bodö/Glimt, og FH fyrir Rosenborg 4-1.
Kringlukastarinn Guðni Valur Guðnason er fallinn úr keppni á Ólympíuleikunum í Tókýó. Guðni kastaði þremur ógildum köstum í nótt og komst því ekki í úrslit.